钦定古今图书集成/理学汇编/学行典/第226卷 > 《䟦南轩先生送定叟弟赴广西任诗十三章》
## 钦定古今图书集成/理学汇编/学行典/第226卷 > 《䟦南轩先生送定叟弟赴广西任诗十三章》

前人

《棠棣》之作，至今千馀载矣，蔼然忠厚之情，恻然闵伤
之志，读者犹为兴起。南轩先生此诗，于怡怡之中有
切切偲偲之意，虽使不令兄弟观之，友弟之心尚当
油然而生，况绰绰有裕者乎！真迹今藏宋正父家。余
观正父与愿、谦二弟诗，皆眷焉有前修风味，所谓“亦
允蹈之”者耶？